stanford-oval/wikipedia huggingface dataset:
Joulu, joulu tullut on
Julkaistu

Siionin laulut nro 5
Siionin matkalaulut nro 3
Virsikirja ja Hengellisiä lauluja nro 633
Hengellisiä lauluja ja virsiä nro 25
Siionin kannel nro 21
Songs and Hymns of Zion nro 51 Christmas, Christmas now is here
Aiheesta muualla

Lisää luettavaa aiheesta Joulu, joulu tullut on on Wikiaineistossa
All I Want for Christmas Is You

| ”All I Want for Christmas Is You” Mariah Carey |
| --- | --- | --- |

Singlen tiedot
 Albumilta: Merry Christmas
 Äänitetty : 1994
 Julkaistu: Joulukuu 1994
 Tyylilaji: Pop, R&B
 Kesto: 04.01
 Levy-yhtiö: Columbia Records
Mariah Careyn muut singlet
| ”Endless Love” 1994 | ”All I Want for Christmas Is You” 1994 | ”Fantasy” 1994 |
All I Want for Christmas Is You on yhdysvaltalaisen pop- ja R&B-laulajan Mariah Careyn viidenneltä studioalbumilta Merry Christmas julkaistu single. Se julkaistiin vuonna 1994 albumin ensimmäisenä singlenä ja se oli monien maiden singlelistojen kymmenen parhaan joukossa.
Kappaleen kirjoittivat ja tuottivat Carey ja Walter Afanasieff. Monet artistit, kuten John Mayer, Justin Bieber, Shania Twain, Samantha Mumba ja yhtyeet, kuten My Chemical Romance, Zebrahead ja The Cheetah Girls ovat tehneet kappaleesta oman versionsa. Olivia Olson esitti sen myös elokuvassa Rakkautta vain (2003). Loppuvuoteen 2006 mennessä "All I Want for Christmas Is You" oli tullut kaikkien aikojen myydyin soittoääni Yhdysvalloissa ja kappale on Yhdysvaltojen ensimmäinen joululaulu, jota on myyty digitaalisessa myynnissä miljoona kappaletta. "All I Want for Christmas Is You" on myös Japanin parhaiten myynyt ei-aasialaisen naisartistin single historiassa ja laulua on myyty maailmanlaajuisesti yli 12 miljoonaa kappaletta, mikä tekee siitä yhden kaikkien aikojen myydyimmistä singleistä.
Listasijoitukset

Billboard-lehden sääntöjen vuoksi "All I Want for Christmas Is You" ei päässyt Yhdysvaltojen Billboard Hot 100 -singlelistalle, koska sitä ei ollut julkaistu kaupallisena singlenä. Kappale oli kuitenkin suosittu radiossa ja päätyi Billboard Hot 100 Airplay -listalle, ja oli iso menestys myös muualla. Isossa-Britanniassa "All I Want for Christmas Is You" päätyi singlelistan sijalle kaksi, pitäen sijoituksensa kolmen viikon ajan ja myyden yli 400 000 kappaletta. Pudottuaan listalta tammikuussa 1995, se palasi yllättäen takaisin viikoksi sijalle 59 maaliskuussa.
"All I Want for Christmas Is You" oli Australian ja Japanin singlelistoilla toisena. Japanissa laulua käytettiin myös 29-sai no Christmas -televisio-ohjelman tunnuskappaleena ja sitä myytiin yli miljoona kappaletta.
Vuonna 2000 kappale palasi viikoksi Billboard Hot 100 -listalle sijalle 83 ja vuonna 2005 se hallitsi Billboard Hot 100 Singles Recurrents -listan kärkisijaa. Vuoden 2005 jälkeen se oli listalla vuosittain vuoteen 2008 asti. Niiden vuosien aikana "All I Want for Christmas Is You" -laulusta tuli myös Careyn ensimmäinen Billboard Hot Digital Songs -listan sijalle yksi noussut kappale.
Vuonna 2007 "All I Want for Christmas Is You" palasi takaisin Ison-Britannian listoille joulukautena, kohoten parhaimmillaan sijalle neljä. Se teki saman vuotta myöhemmin, ollen parhaimmillaan sijalla kaksitoista, ja oli myös European Hot 100 -listan sijalla 68.
Vuonna 2017 "All I Want for Christmas Is You" rikkoi jälleen ennätyksen suhteessa aiempiin sijoituksiinsa: kappale nousi esimerkiksi Yhdysvalloissa Billboard Hot 100 -listalla sijalle 9 ja Britanniassakin sijalle 2. 25. joulukuuta 2018 kappale rikkoi Spotifyn ennätyksen, kun siitä tuli eniten striimauksia vuorokauden aikana kerännyt kappale maailmassa: sitä kuunneltiin päivän aikana lähes 11 miljoonaa kertaa. Vuoden 2019 tammikuussa kappale päihitti jälleen aiemman ennätyksensä, kun se nousi Billboard Hot 100 -listan sijalle 3. Tällöin siitä tuli myös 60 vuoteen ensimmäinen juhlapyhiin liittyvä kappale, joka on yltänyt top 5 -sijalle. Vuonna 2019 joulukuussa "All I Want for Christmas Is You" rikkoi jälleen ennätyksiä: 25 vuotta julkaisunsa jälkeen kappale saavutti ensimmäisen sijan Billboard Hot 100 -listalla. Tällöin siitä tuli Careyn 19:s listaykkönen ja ainoastaan toinen juhlapyhiin liittyvä kappale, joka koskaan on saavuttanut kärkisijan Billboard Hot 100 -listalla. Lisäksi siitä tuli jälleen Spotifyn eniten kuuntelukertoja vuorokauden aikana kerännyt kappale: vuoden 2018 jälkeen Careyn ennätys nimittäin rikottiin, mutta All I Want for Christmas Is You saavutti ensimmäisen sijansa uudelleen vuoden 2019 joulukuussa.
"All I Want for Christmas Is You" on Ison-Britannian parhaiten myynyt single kappalemäärällä 670 000.
Remix-versiot

Kun "All I Want for Christmas Is You" julkaistiin ensi kerran singlenä, siitä ei tehty remix-versiota. Vuonna 2000 Carey uudelleenjulkaisi laulun Japanissa So So Def -remix-versiona. Se sisälsi uusia vokaaleja sekä rap-vivahteita, ja Jermaine Duprin ja Bow Wowin (silloin nimellä Lil' Bow Wow) puhumia kohtia. Kappale kuultiin Careyn Greatest Hits -kokoelma-albumin bonusraitana.
Vuonna 2009 Careyn ja Low Sundayn tuottamat uudet dance-remix-versiot julkaistiin. Ne julkaistiin digitaalisesti ympäri maailmaa nimellä "Mariah's New Dance Mix". Remixeissä käytettiin vuoden 1994 alkuperäisversion vokaaleja yhdistettynä uusiin elektronisiin instrumentteihin.
Singlet > Ison-Britannian versio (1994)

"All I Want for Christmas Is You"
"Miss You Most (At Christmas Time)"
"Silent Night"
Singlet > Yhdysvaltojen versio (2009)

"All I Want for Christmas Is You (Mariahin uusi dance-mix 2009)"
"All I Want for Christmas Is You (Mariahin uusi dance-mix versio 2009)"
"All I Want for Christmas Is You (Mariahin uusi dance-mix pitkäversio 2009)"
Singlet > Euroopan versio (1994)

"All I Want for Christmas Is You"
"Miss You Most (At Christmas Time)"
"Jesus Oh What A Wonderful Child"
Cover-versiot

Shania Twain esitti kappaleen livenä The Today Show:ssa.
Samantha Mumba äänitti oman versionsa ilmaisille cd:lle, mitä jaettiin joidenkin irlantilaisten Daily Star -sanomalehtien mukana. Kappale löytyy myös The Christmas Album -albumilta.
Olivia Olson esitti oman versionsa kappaleesta elokuvassa Rakkautta vain (2003). Laulu löytyy myös elokuvan soundtrackilta.
Play:n oma versio laulusta kuultiin yhtyeen joulualbumilla Play Around the Christmas Tree vuonna 2004.
Saksalainen poptähti Sandy Mölling esitti kappaleen televisio-ohjelmassa Your Stars for Christmas vuonna 2004. Hän myös äänitti laulun samannimiselle soundtrackille.
My Chemical Romance teki oman versionsa kappaleesta vuoden 2004 albumilleen Kevin & Bean's Christmastime in the 909.
Kate Alexan cover-versio löytyy tämän The Spirit of Christmas 2005 -albumilta.
Brittiläinen pop-laulaja Liz McClarnon esitti laulun Christmas Mania:ssa 17. joulukuuta 2005.
The Cheetah Girls äänitti kappaleen vuoden 2005 albumilleen Cheetah-licious Christmas.
Dave Melillon cover-versio kuultiin vuoden 2006 kokoelma-albumilla A Santa Claus 2: It's a Punk Rock Christmas.
Teddy Geigerin tekemä cover-versio kappaleesta löytyy tämän Snow Blankets the Night -EP:ltä, mikä julkaistiin vuonna 2006.
Agnes Carlssonin ja Måns Zelmerlöwin tekemä duetto julkaistiin Ruotsissa vuonna 2007.
Korealainen yhtye Fin.K.L. esitti laulusta oman versionsa.
Miley Cyrus esitti oman versionsa kappaleesta Disneyland:ssä Walt Disney World Christmas Day Parade:ssa.
Vuoden 2007 The X Factor:issa Same Difference esitti oman cover-versionsa kappaleesta.
Yuna Ito esitti kappaleen Japanissa Happy Xmas Show:ssa  23. joulukuuta 2007.
Kanadalaiset laulajat Annie Villeneuve ja Dany Bédar tekivät oman cover-versionsa kappaleesta Québec:ssä.
Ruotsalainen laulaja Sanna Nielsen teki oman versionsa laulusta omalle joulualbumilleen.
Whitney Duncan julkaisi cover-versionsa digitaalisena singlenä 4. marraskuuta 2008.
Korealainen laulaja Younha esitti kappaleen 7. joulukuuta 2008.
Lisa Lavie esitti oman versionsa laulusta YouTube:ssa.
Vuoden 2008 The X Factor-kilpailija Ruth Lorenzo esitti kappaleen Lontoossa.
American Idol -finalisti Diana DeGarmo esitti kappaleen 17. joulukuuta 2008.
John Mayer esitti oman akustisen versionsa laulusta WPLJ 95.5 -radiokanavalla New Yorkissa.
Japanilainen Suemitsu & the Suemith -yhtye teki oman cover-versionsa laulusta yhtyeen vuonna 2008 julkaistulle kokoelma-albumilleen Best Angle for the Pianist -Suemitsu & the Suemith 05-08.
Overboard esitti kappaleen vuoden 2008 loma-albumillaan Tidings.
Zebrahead teki oman alternative rock -versionsa kappaleesta albumilleen Panty Raid vuonna 2009.
Bowling for Soup teki cover-versionsa vuoden 2009 joulualbumilleen Merry Flippin' Christmas (Volume 1).
Muusikko Mark King esitti oman versionsa laulusta osana fanivideota YouTubessa jouluna 2009.
The Saturdays esitti kappaleen Alan Carr: Chatty Man -show’ssa vuonna 2009.
Alexandra Burke äänitti oman cover-versionsa laulusta Ant & Dec: Christmas Special -albumille vuonna 2009.
Käännös suomeksi
Patrik Tähtönen Show

| Patrik Tähtönen Show> The Patrick Star Show |
| --- | --- |
 Sarjan logo.
Tyyli:  animaatio, komedia
Kestoaika:  11 minuuttia
Kehittäjä(t):   Luke Brookshier  Marc Ceccarelli  Andrew Goodman  Kaz  Mr. Lawrence  Vincent Waller 
Perustuu:  Stephen Hillenburgin televisiosarjaan Paavo Pesusieni
Pääosissa:   Bill Fagerbakke  Thomas F. Wilson  Cree Summer  Jill Talley  Dana Snyder  Tom Kenny 
Alkuperämaa:  Yhdysvallat
Alkuperäiskieli:  englanti
Verkko:  Nickelodeon
Esitetty:  9. heinäkuuta 2021 –
Tuotantokausia:  3
Jaksoja:  91
Tuotanto
Käsikirjoittaja(t):   Kaz  Mr. Lawrence  Andrew Goodman  Luke Brookshier 
Säveltäjä(t):   Nicolas Carr  Sage Guyton  Ego Plum  Eban Schletter  Jeremy Wakefield 
Tuotantoyhtiö(t):  United Plankton Pictures Nickelodeon Animation Studio
Aiheesta muualla
IMDb
Patrik Tähtönen Show (engl. The Patrick Star Show) on animaatiosarja, jonka on kehittänyt Luke Brookshier, Marc Ceccarelli, Andrew Goodman, Kaz, Mr. Lawrence ja Vincent Waller. Sarja on Paavo Pesusieni-animaatiosarjan spin-off, joka keskittyy Patrik Tähtösen ja hänen perheensä keskusteluohjelmaan.
Taustaa

Patrik Tähtönen isännöi omaa keskusteluohjelmaa perhekodissaan perheensä tuella.
Ääninäyttelijät > Alkuperäiset

| 0 | 1 | 2 |
| --- | --- | --- |
|  Bill Fagerbakke  | … |  Patrik Tähtönen   |
|  Thomas F. Wilson  | … |  Cecil Star   |
|  Cree Summer  | … |  Bunny Star, Grandma Tentacles   |
|  Jill Talley  | … |  Squidina Star   |
|  Dana Snyder  | … |  Grandpat Star   |
|  Tom Kenny  | … |  Ouchie   |
|  Dee Bradley Baker  | … |  Tincle   |
Ääninäyttelijät > Alkuperäiset > Vierailevat hahmot

| 0 | 1 | 2 |
| --- | --- | --- |
|  Tom Kenny  | … |  Paavo Pesusieni   |
|  Rodger Bumpass  | … |  Jalmari Kalmari   |
|  Carolyn Lawrence  | … |  Santa-Sanna   |
|  Clancy Brown  | … |  Johtaja Rapu   |
|  Lori Alan  | … |  Helmi Rapu   |
|  Mr. Lawrence  | … |  Plankton   |
Ääninäyttelijät > Suomalaiset ääninäyttelijät

| 0 | 1 | 2 |
| --- | --- | --- |
|  Pepe Laaksonen  | … |  Patrik Tähtönen (jaksot 1–13)   |
|  Pasi Ruohonen  | … |  Patrik Tähtönen (jaksot 14–)   |
|  ?  | … |  Cecil Star   |
|  ?  | … |  Bunny Star   |
|  Jenny Pitkänen  | … |  Squidina Star   |
|  ?  | … |  Grandpat Star   |
|  ?  | … |  Ouchie   |
|  ?  | … |  Tincle   |
|  ?  | … |  Grandma Tentacles   |
Ääninäyttelijät > Suomalaiset ääninäyttelijät > Vierailevat hahmot

| 0 | 1 | 2 |
| --- | --- | --- |
|  Sami Hassinen  | … |  Paavo Pesusieni   |
|  Jay Kortehisto  | … |  Jalmari Kalmari   |
|  Iina Salin  | … |  Santa-Sanna   |
|  Rauno Ahonen  | … |  Johtaja Rapu   |
|  Jepa Lambert  | … |  Helmi Rapu   |
|  Markus Bäckman  | … |  Plankton   |
Kääntäjä: Jukka Tiirikainen
Dubbausstudio: Eurotroll
Jaksot > 1. tuotantokausi

| # | # | Otsikko | Otsikko suomeksi | Julkaisupäivä | Julkaisupäivä suomessa |
| --- | --- | --- | --- | --- | --- |
| 1 | 1 | Late for Breakfast | Myöhässä aamiaiselle | 9. heinäkuuta 2021 | 6. marraskuuta 2022 |
| 1 | 1 | Patrick menetti aamiaisen, joten hän päättää kokata jotain. | Patrick menetti aamiaisen, joten hän päättää kokata jotain. | 9. heinäkuuta 2021 | 6. marraskuuta 2022 |
| 1 | 1 | Bummer Jobs | Työ ei ole | 9. heinäkuuta 2021 | 6. marraskuuta 2022 |
| 1 | 1 | Paavo ja Patrick etsivät töitä. | Paavo ja Patrick etsivät töitä. | 9. heinäkuuta 2021 | 6. marraskuuta 2022 |
Ilmajoen kirkko

| Ilmajoen kirkko |
| --- | --- |

Sijainti:  Kirkkotie 18 60800 Ilmajoki
Koordinaatit:  62°43′38.3″N, 022°33′47.2″E
Seurakunta:  Ilmajoen seurakunta
Rakentamisvuosi:  1766
Suunnittelija:  Matti Honka
Materiaali:  puu
Istumapaikkoja:  1200
Tyylisuunta:  ulkoviisteinen ristikirkko
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ilmajoen kirkon alttarialue, joka sijaitsee etelä- ja itäristien kulmauksessa. 
Eteläisellä lehterillä on kellomestari Juho Ala-Könnin kotiseurakunnalleen tekemä ja lahjoittama kello.
Aimo Tukiaisen suunnittelema kaatuneiden muistomerkki Ilmajoen kirkkomaalla. Patsas on vuodelta 1951.
Ilmajoen kirkko on Ilmajoen seurakunnan kirkko Ilmajoen kunnassa Etelä-Pohjanmaalla. Se on puinen ristikirkko, jossa on noin 900 istumapaikkaa.
Kirkko on Ilmajoen kolmas kirkko, ja sen on suunnitellut ja rakentanut kirkonrakentaja Matti Honka. Kirkko vihittiin käyttöön 1766, ja vihkimisen toimitti Ilmajoen silloinen kirkkoherra Salomon Hannelius. Kirkon erikoisuutena on alttarin sijoittuminen itä- ja etelä-ristien kulmaukseen perinteisen itäristin sijasta. Siten alttarille näkee tasaisesti jokaisesta neljästä rististä. Kellotapuli on valmistunut vuonna 1804.lähde?
Ilmajoen kirkko ja kirkonseutu kuuluvat Suomen valtakunnallisesti merkittäviin rakennettuihin kulttuuriympäristöihin.
Aiemmat kirkkorakennukset

Ilmajoen ensimmäinen kirkko oli Ilmolan kappeli, joka rakennettiin noin vuonna 1516. Seuraava kirkko rakennettiin samalle paikalle vuonna 1638 ja se oli länsitornillinen tukipilarikirkko. Tämä kirkko purettiin nykyisen tieltä vuonna 1766.
Esineistöä

Kirkossa nykyisin olevan kaksiosaisen alttaritaulun on maalannut Alexandra Frosterus-Såltin vuonna 1878. Ylempi osa kuvaa ylösnousseen Jeesuksen ja Marian kohtaamista puutarhahaudalla. Alempi kuva esittää haudassa olevaa Jeesusta, jota enkelit palvelevat. Tämän alttaritaulun lahjoitti värjäri Johan Pihlman. Kirkon alkuperäinen alttaritaulu oli taiteilija Johan Almin maalaama, ja se on nykyään Ilmajoen museon pihapiirissä olevassa kirkkomuseossa. Nykyinen kirkko koristeltiin myös seinä- ja kattomaalauksin. Mikael Toppeliuksen raamatunhistorialliset maalaukset kuitenkin peitettiin maalilla jo ensimmäisessä peruskorjauksessa vuonna 1836. Kirkon sisäseinät olivatkin 1800-luvun lopulla pääosin täysin valkoiset.lähde?
Urut

Kirkon urut ovat Kangasalan urkutehtaan valmistamat ja vuodelta 1951. Urkujen koneisto on sähköpneumaattinen. Uruissa on 34+1 äänikertaa jaettuina kolmelle sormiolle ja jalkiolle. Uruissa on kellot toisella sormiolla ja jalkiossa. Nämä urut ovat kirkon järjestyksessään kolmannet, ensimmäiset urut kirkkoon saatiin jo vuonna 1768 Salomon Hanneliuksen aktiivisuuden ansiosta. Urut olivat yhdet ensimmäisistä uruista sisä-Suomessa.lähde?
Uudistukset ja peruskorjaukset

Nykyisen värimaailmansa kirkko sai 1934 valmistuneessa peruskorjauksessa, jolloin Urho Lehtinen teki maalaukset lehtereille ja kattoon. Ulkoa kirkko oli alun perin maalattu punaiseksi, mutta 1900-luvun alusta lähtien se on ollut valkoinen. Viimeisin mittava remontti valmistui vuonna 1998, jolloin perusparannuksien lisäksi kirkon yleisilmettä muutettiin valoisammaksi ja keskitorni avattiin uudestaan kattoikkunaksi.lähde?
Kellotapuli

Kellotapuli on valmistunut vuonna 1804. Tapulin seinustalla on 126 cm pitkä vaivaisukko, jonka Erkki Lahti on veistänyt 1850-luvun puolivälissä.
Muistomerkit

Kirkon eteläpuolella sijaitsee Suomen sisällissodassa kaatuneiden ilmajokelaisten sankarimuistomerkki, jonka on suunnitellut Pauli Aaltonen ja joka paljastettiin jo 1918. Kirkon pohjoispuolella on toisen maailmansodan ilmajokelaisten kaatuneiden muistomerkki, jonka suunnitteli Aimo Tukiainen ja joka valmistui vuonna 1951.
Aiheesta muualla

Kuvia tai muita tiedostoja aiheesta Ilmajoen kirkko Wikimedia Commonsissa
Ilmajoen kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Ilmajoen kirkko seurakunnan www-sivulla
| n k Matti Hongan rakentamat kirkot |
| --- | --- |
Kirkot:  Alavetelin kirkko (1752–1754)  Oulaisten kirkko (1753)  Paavolan kirkko (1756)  Kiimingin kirkko (1760)  Kannuksen toinen kirkko (1761–1816)  Haukiputaan kirkko (1762)  Ilmajoen kirkko (1764–1766)  Lappajärven kirkko (1765)  Lohtajan kirkko (1768)  Ähtävän kirkko (1770)  Teerijärven kirkko (1774)  Viitasaaren kolmas kirkko (1775–1878) 
| n k Perustiedot Wikidatassa: Ilmajoen kirkko (Q11864592)ohje |
| --- | --- |
esiintymä kohteesta: kirkko
valtio: Suomi
sijaitsee hallinnollisessa alueyksikössä: Ilmajoki
katuosoite: Kirkkotie 18, 60800 Ilmajoki
koordinaatit: 62°43′38″N 22°33′48″E﻿ / ﻿62.727304°N 22.56323°E﻿ / 62.727304; 22.56323
Mahavidya

Kymmenen mahavidyaa (”suurta viisautta”) ovat hindulaisuudessa suuren jumalattaren eli Devin ilmentymiä. Mahavidyat ovat hindulaisuuden mystisestä perinteestä, tantrasta kumpuavia symboliikaltaan syvästi monimutkaisia jumalattaria, joiden nimet ja aspektit on tarkoitettu herättämään syviä mietiskelyjä jumalallisen äidin, kaikkien jumalten sisäisen naisenergian eli shaktin eri ilmenemismuodoista.
Undenäs

| Undenäs |
| --- | --- |
 Undenäsin kirkko
 Undenäs
 Koordinaatit: 58°39′29″N, 14°24′14″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Karlsborg
Väkiluku (31.12.2023):  207
Undenäs on taajama Karlsborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 207 asukasta vuonna 2023.
Aiheesta muualla

Kuvia tai muita tiedostoja aiheesta Undenäs Wikimedia Commonsissa
Melin

Melin on muun muassa seuraavien henkilöiden sukunimi:
Björn Melin (s. 1981), ruotsalainen jääkiekkoilija
Gunnar Melin (1883–1951), suomalainen jääkärieversti
Hans Magnus Melin (1805–1877), ruotsalainen teologian professori
Harri Melin (s. 1954), suomalainen sosiologian professori
Ingvar S. Melin (1932–2011), suomalainen poliitikko, RKP:n kansanedustaja ja ministeri
Joëlle Mélin (s. 1960), ranskalainen poliitikko ja europarlamentaarikko
Lars Melin (s. 1939), ruotsalainen kielitieteilijä, apulaisprofessori ja tietokirjailija
Margareta Melin (o.s. Giertz, s. 1935), ruotsalainen kirjailija ja virsirunoilija
Maria Melin (o.s. Korpikoski, 1948–2013), suomalainen yrittäjä ja julkisuuden henkilö, Ingvar S. Melinin puoliso
Olav S. Melin (s. 1950), suomalainen päätoimittaja, Ingvar S. Melinin veli
Olof Werling Melin (1861–1940), ruotsalainen upseeri ja pikakirjoitusjärjestelmän (Melinin järjestelmä) keksijä
Signe Persson-Melin (o.s. Persson, 1925–2022), ruotsalainen muotoilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lahnajärvi (Laukaa)

| Lahnajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°23′42″N, 25°55′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  Lahnajoki Kuhanpuroon 
Järvinumero:  14.314.1.002
Mittaustietoja
Pinnankorkeus:  100,2 m  
Pituus:  680 m  
Leveys:  460 m  
Rantaviiva:  1,985 km  
Pinta-ala:  15,715 ha  
Saaria:  ei saaria 
 fiLahnajärvi 
Lahnajärvi on Keski-Suomessa Laukaassa kirkonkylän lähellä sijaitseva järvi.
Maantietoa

Järven pinta-ala on 15,7 hehtaaria, se on 700 metriä pitkä ja 450 metriä leveä. Se on muodostunut Roninmäen ja Kataanmäen väliseen laaksoon, joista kumpikin on noin 140 metriä korkea. Järvellä ei ole kartan mukaan saaria. Sen rantaviivan pituus on 2,0 kilometriä. Suurin osa läheisestä asutuksesta sijaitsee koillispuolella kirkonkylään kuuluvassa Lahnajärven asuinalueessa, mutta myös etelärannalla on muutama talo.
Luontoarvoja

Lahnajärvi on rehevä ja etenkin sen pohjois- ja kaakkoisrannalla kasvaa runsaasti vesikasveja. Järvestä laskevan Lahnajoen varrella on metsälehmusmetsikköä varten perustettu luonnonsuojelualue. Järvi on myös linnustoltaan arvokasta aluetta.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Iso Kuhajärven valuma-alueeseen (14.314) se kuuluu. Järven pohjoispäähän laskee Petäälammen (1 ha) laskuoja, joka kulkee seututien alta. Sen valuma-alueella on vielä Haukilampi (7 ha) ja Purstolampi (1 ha). Lahnajärven oma laskuoja on sen eteläpäästä alkava Lahnajoki, joka yhtyy Vihtavuoren lähellä Isosta Kuhajärvestä laskevaan Kuhanpuroon. Kuhanpuro laskee Kuhankosken kanavan kautta Leppäveden Torronselkään. Järven vedenpinnan korkeus on 100,2 metriä mpy., joten pudotusta sen ja Leppäveden välillä kertyy noin 19 metriä.
Svängsta

| Svängsta |
| --- | --- |

 Svängsta
 Koordinaatit: 56°15′46″N, 14°46′18″E 
Valtio:   Ruotsi
Lääni:  Blekingen lääni
Maakunta:  Blekinge
Kunta:  Karlshamn
Väkiluku (31.12.2023):  1 924
Infobox OKVirheellinen NIMI-arvo: 
Svängsta on taajama Karlshamnin kunnassa Blekingen läänissä samannimisessä historiallisessa maakunnassa Ruotsissa. Taajamassa oli 1 924 asukasta vuoden 2023 lopussa.
Svängstassa toimii kalastusvälineitä valmistava Abu Garcia.
Aiheesta muualla

Kuvia tai muita tiedostoja aiheesta Svängsta Wikimedia Commonsissa
The Good Shepherd

| The Good Shepherd Impious Havoc |
| --- | --- | --- |

EP-levyn tiedot
 Äänitetty : 2005
 Julkaistu: 2006
 Formaatti: LP
 Tuottaja(t): Impious Havoc
 Tyylilaji: black metal
 Kesto: 09.47
 Levy-yhtiö: RB Records
Impious Havoc muut julkaisut
| Dawn of Nothing 2006 | The Good Shepherd 2006 | Maleficium 2007 |
The Good Shepherd on Impious Havocin vuonna 2006 julkaisema 7" tuumainen EP. Levymerkkinä on Ragingblood Records (RB Records). The Good Shepherd albumin painos on rajattu 500 kappaleeseen. Albumin on tuottanut Impious Havoc.
The Good Shepherd

The Good Shepherd – 4.54
Obedience – 4.53
Aiheesta muualla

The Good Shepherd Discogsissa. (englanniksi)
Albumi The Good Shepherd Encyclopaedia Metallum -sivustolla (englanniksi)
Basetsana Kumalo

Basetsana Julia "Bassie" Kumalo (o.s. Makgalemele; s. 29. maaliskuuta 1974 Soweto, Johannesburg) on eteläafrikkalainen missi, malli, juontaja ja yrittäjä.
Kumalo syntyi bussinkuljettajan ja opettajan neljäntenä lapsena. Hän voitti 16-vuotiaana Miss Black South African ja Miss Soweton tittelit. Hän opiskeli Vendan yliopistossa. Kumalo kruunattiin vuonna 1994 Miss Etelä-Afrikaksi toisena tittelin voittaneena mustana naisena Jacqueline Mofokengin jälkeen. Samana vuonna hänestä tuli Miss Maailman ensimmäinen perintöprinsessa. Kumalo pääsi juontamaan SABC 3 -kanavalle Top Billing -ohjelmaa. Hän perusti tuottaja Patience Stevensin kanssa Tswelopele Productions -yhtiön, joka yhdistyi vuonna 1999 Union Alliance Median kanssa ja tuli listatuksi Johannesburgin pörssiin.
Kumalo toimi Revlonin Realistic Hair Caren kasvoina ja oli brändin puhenainen viiden vuoden ajan. Hän perusti Torga Opticalin "Bassie"-aurinkolasimallin ja oman Bassie-vaatemerkkinsä. Vuonna 2004 Kumalo äänestettiin sadan suurimman eteläafrikkalaisen listalla 74. sijalle listan ainoana Miss Etelä-Afrikkana. Kumalo on toiminut Business Women's Association of South African (BWASA) puheenjohtajana.
Kumalo meni vuonna 2000 naimisiin Romeo Kumalon kanssa. Häihin osallistuivat muiden muassa Nelson Mandela ja Graça Machel. Vuonna 2003 pariskunta sai ensimmäisen lapsensa. Kumalo perusti miehensä kanssa hyväntekeväisyysjärjestön Romeo & Basetsana Kumalo Family Foundationin, joka on keskittynyt varsinkin AIDS-orpojen tukemiseen. Vuonna 2009 järjestö palkittiin Inyathelo-palkinnolla. Ennen Miss Etelä-Afrikaksi kruunaamistaan Kumalo oli suhteessa nyrkkeilijä Dingaan Thobelan kanssa. Hän on sittemmin syyttänyt Thobelaa kaltoinkohtelusta suhteen aikana.